ΔΙΑΡΚΕΙΑ ΦΟΙΤΗΣΗΣ – ΑΠΩΛΕΙΑ ΦΟΙΤΗΤΙΚΗΣ ΙΔΙΟΤΗΤΑΣ
Ο χρόνος σπουδών για τους φοιτητές που εισήχθησαν στα ΑΕΙ μετά την ψήφιση του νόμου 4009/6-9-2011 (ΦΕΚ 195 Α), είναι ίσος με τον προβλεπόμενο χρόνο σπουδών για τη λήψη πτυχίου, προσαυξημένο κατά 2 έτη ή 4 εξάμηνα. 

Για την περίπτωση των φοιτητών μερικής φοίτησης ο χρόνος σπουδών φτάνει ως και το διπλάσιο από τον προβλεπόμενο χρόνο σπουδών για τη λήψη πτυχίου.

Για τους φοιτητές που είναι ήδη εγγεγραμμένοι στα ΑΕΙ πριν από την ψήφιση του νόμου θα ισχύσουν οι πιο κάτω τρεις (3) περιπτώσεις ανάλογα με τον χρόνο πρώτης εγγραφής και το χρόνο κανονικών σπουδών. Ως ορόσημο τίθεται το ακ. Έτος 2011-2012.

Α. ΦΟΙΤΗΤΕΣ ΜΕ ΕΤΟΣ ΕΓΓΡΑΦΗΣ ΠΡΙΝ ΤΟ ΑΚ. ΕΤΟΣ 2003-2004.

Οι φοιτητές που υπάγονται στην συγκεκριμένη κατηγορία, θα πρέπει σύμφωνα με την παράγραφο 9α του άρθρου 80 του νόμου 4009/2011, να ολοκληρώσουν τη φοίτησή τους μέχρι τη λήξη του ακ. έτους 2013-2014.

Β. ΦΟΙΤΗΤΕΣ ΠΟΥ ΕΧΟΥΝ ΕΓΓΡΑΦΕΙ ΤΑ ΑΚ. ΕΤΗ 2004-2005, 2005-2006, ΚΑΙ 2006-2007.

Οι φοιτητές που υπάγονται στην συγκεκριμένη κατηγορία, θα πρέπει σύμφωνα με την παράγραφο 9β του άρθρου 80 του νόμου 4009/2011, να ολοκληρώσουν τη φοίτηση τους μέχρι τη λήξη του ακ. έτους 2014-2015.

Γ. ΦΟΙΤΗΤΕΣ ΠΟΥ ΕΧΟΥΝ ΕΓΓΡΑΦΕΙ ΤΑ ΑΚ. ΕΤΗ 2007-2008, 2008-2009, 2009-2010, ΚΑΙ 2010-2011.
Οι φοιτητές που υπάγονται στην συγκεκριμένη κατηγορία, θα πρέπει σύμφωνα με την παράγραφο 9γ του άρθρου 80 του νόμου 4009/2011, να ολοκληρώσουν τη φοίτηση τους, σύμφωνα με τον παρακάτω πίνακα:

Έτος εισαγωγής 2007-2008 ολοκλήρωση φοίτησης μέχρι τη λήξη του ακ. έτους 2014-2015.

Έτος εισαγωγής 2008-2009 ολοκλήρωση φοίτησης μέχρι τη λήξη του ακ. έτους 2015-2016.

Έτος εισαγωγής 2009-2010 ολοκλήρωση φοίτησης μέχρι τη λήξη του ακ. έτους 2016-2017.

Έτος εισαγωγής 2010-2011 ολοκλήρωση φοίτησης μέχρι τη λήξη του ακ. έτους 2017-2018.

Έτος εισαγωγής από 2011-2012 και μετά, σύμφωνα με τον πίνακα που φαίνεται παρακάτω.

Παράδειγμα χρόνου σπουδών φοιτητών κανονικής φοίτησης:

	Κανονικά έτη σπουδών
	Επιπλέον έτη σπουδών
	Συνολικός χρόνος

	4
	2
	6


Παράδειγμα χρόνου σπουδών φοιτητών μερικής φοίτησης:
	Κανονικά έτη σπουδών
	Επιπλέον έτη σπουδών
	Συνολικός χρόνος

	4
	4
	8


